IRCC (Indicele de referință pentru creditele consumatorilor) a scăzut la 5,90% pe an, de la 5,97% pe an, conform datelor BNR. Valoarea IRCC aplicabilă începând cu 01.04.2024 (adică pentru perioada aprilie-iunie 2024) este calculată în funcție de cotațiile zilnice din ultimul trimestru al anului 2023, respectiv lunile octombrie, noiembrie și decembrie 2023.
Scăderea este una insignifiantă, având în vedere că în primul trimestru din an indicele a avut valoare de 5,97%. Pentru un credit în valoarea de 80.000 de euro, pe o perioadă de 30 de ani, rata lunară va scădea cu doar 20 de lei, conform unui calcul efectuat de AVBS Credit, pentru wall-street.ro.
Exemplu de calcul:
- credit de 80.000 euro (aproximativ 400.000 lei)
- perioada de 30 ani
- dobânda actuală: 2,4% marja fixă a băncii + IRCC actual 5,97% = dobanda 8,37%
- rată lunară actuală: 3.039 lei
- dobanda de la 01.04 formată din 2,4% marja fixa a băncii + IRCC 5,90% = dobânda 8,3%
- rată lunară după scăderea IRCC: 3.019 lei
- Total scădere: 20 de lei
Ce soluții au românii: Dobânda fixă este unealta indicată până scade IRCC
Creditele ipotecare cu dobândă fixă sunt opțiunea recomandată în perioada actuală de specialiști, având în vedere că indicii care intră în componența dobânzilor variabile (ROBOR și IRCC), au încă valori ridicate. Pentru un credit ipotecar de 340.000 de lei (68.000 euro), cele mai bune oferte de pe piață te fac să scoți din buzunar o sumă mai mult decât dublă, de peste 800.000 de lei (160.000 de euro). Iată care sunt cele mai bune oferte bancare de pe piața românească.
Citeste si:
Vezi în ACEST ARTICOL care sunt ofertele de credit ipotecar cu dobândă fixă oferite de băncile din România.
Sursa foto: shutterstock
Te-ar putea interesa și: